

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**26/01/2025 και 30/01/2025**

**ΠΡΟΓΡΑΜΜΑ  ΚΥΡΙΑΚΗΣ  26/01/2025**

…..

|  |  |
| --- | --- |
| Εκκλησιαστικά / Λειτουργία  | **WEBTV**  |

**08:00**  |   **Αρχιερατική Θεία Λειτουργία**

**Απευθείας μετάδοση από τον Καθεδρικό Ιερό Ναό Αθηνών**

|  |  |
| --- | --- |
| Ενημέρωση / Βιογραφία  | **WEBTV**  |

**11:00**  |   **Μονόγραμμα  (E)**   **(Αλλαγή ώρας μετάδοσης και αλλαγή επεισοδίου)**

**Έτος παραγωγής:** 2018
**Διάρκεια**: 27'

Η μακροβιότερη πολιτιστική εκπομπή της τηλεόρασης.

Το «Μονόγραμμα» στη δημόσια τηλεόραση έχει καταγράψει με μοναδικό τρόπο τα πρόσωπα που σηματοδότησαν με την παρουσία και το έργο τους την πνευματική, πολιτιστική και καλλιτεχνική πορεία του τόπου μας.

«Εθνικό αρχείο» έχει χαρακτηριστεί από το σύνολο του Τύπου και για πρώτη φορά το 2012, η Ακαδημία Αθηνών αναγνώρισε και βράβευσε οπτικοακουστικό έργο, απονέμοντας στους δημιουργούς-παραγωγούς και σκηνοθέτες Γιώργο και Ηρώ Σγουράκη το Βραβείο της Ακαδημίας Αθηνών για το σύνολο του έργου τους και ιδίως για το «Μονόγραμμα» με το σκεπτικό ότι: «…οι βιογραφικές τους εκπομπές αποτελούν πολύτιμη προσωπογραφία Ελλήνων που έδρασαν στο παρελθόν αλλά και στην εποχή μας και δημιούργησαν, όπως χαρακτηρίστηκε, έργο “για τις επόμενες γενεές”».
Έθνος χωρίς ιστορική μνήμη, και χωρίς συνέχεια πολιτισμού, είναι καταδικασμένο. Και είμαστε υποχρεωμένοι ως γενιά, να βρούμε τις βέβαιες πατημασιές, πάνω στις οποίες θα πατήσουν οι επόμενες γενιές.

Πώς; Βαδίζοντας στα χνάρια του πολιτισμού που άφησαν οι μεγάλοι της εποχής μας. Στο μεσοστράτι δύο αιώνων, και υπερήφανοι που γεννηθήκαμε την ίδια εποχή με αυτούς και κοινωνήσαμε της Τέχνης τους, οφείλουμε να τα περιφρουρήσουμε, να τα περισώσουμε.

Η ιδέα της δημιουργίας ήταν του παραγωγού-σκηνοθέτη Γιώργου Σγουράκη, προκειμένου να παρουσιαστεί με αυτοβιογραφική μορφή η ζωή, το έργο και η στάση ζωής των προσώπων που δρουν στην πνευματική, πολιτιστική, καλλιτεχνική, κοινωνική και γενικότερα στη δημόσια ζωή, ώστε να μην υπάρχει κανενός είδους παρέμβαση και να διατηρηθεί ατόφιο το κινηματογραφικό ντοκουμέντο.

Η μορφή της κάθε εκπομπής έχει στόχο την αυτοβιογραφική παρουσίαση (καταγραφή σε εικόνα και ήχο) ενός ατόμου που δρα στην πνευματική, καλλιτεχνική, πολιτιστική, πολιτική, κοινωνική και γενικά στη δημόσια ζωή, κατά τρόπο που κινεί το ενδιαφέρον των συγχρόνων του.

Ο τίτλος είναι από το ομότιτλο ποιητικό έργο του Οδυσσέα Ελύτη (με τη σύμφωνη γνώμη του) και είναι απόλυτα καθοριστικός για το αντικείμενο που πραγματεύεται: Μονόγραμμα = Αυτοβιογραφία.

Το σήμα της σειράς είναι ακριβές αντίγραφο από τον σπάνιο σφραγιδόλιθο που υπάρχει στο Βρετανικό Μουσείο και χρονολογείται στον 4ο ώς τον 3ο αιώνα π.Χ. και είναι από καφετί αχάτη.

Τέσσερα γράμματα συνθέτουν και έχουν συνδυαστεί σε μονόγραμμα. Τα γράμματα αυτά είναι το Υ, το Β, το Ω και το Ε. Πρέπει να σημειωθεί ότι είναι πολύ σπάνιοι οι σφραγιδόλιθοι με συνδυασμούς γραμμάτων, όπως αυτός που έχει γίνει το χαρακτηριστικό σήμα της τηλεοπτικής σειράς.

Το χαρακτηριστικό μουσικό σήμα που συνοδεύει τον γραμμικό αρχικό σχηματισμό του σήματος με τη σύνθεση των γραμμάτων του σφραγιδόλιθου, είναι δημιουργία του συνθέτη Βασίλη Δημητρίου.

Σε κάθε εκπομπή ο/η αυτοβιογραφούμενος/η οριοθετεί το πλαίσιο της ταινίας, η οποία γίνεται γι' αυτόν. Στη συνέχεια, με τη συνεργασία τους καθορίζεται η δομή και ο χαρακτήρας της όλης παρουσίασης. Μελετούμε αρχικά όλα τα υπάρχοντα βιογραφικά στοιχεία, παρακολουθούμε την εμπεριστατωμένη τεκμηρίωση του έργου του προσώπου το οποίο καταγράφουμε, ανατρέχουμε στα δημοσιεύματα και στις συνεντεύξεις που το αφορούν και έπειτα από πολύμηνη πολλές φορές προεργασία, ολοκληρώνουμε την τηλεοπτική μας καταγραφή.

Μέχρι σήμερα έχουν καταγραφεί 340 πρόσωπα και θεωρούμε ως πολύ χαρακτηριστικό, στην αντίληψη της δημιουργίας της σειράς, το ευρύ φάσμα ειδικοτήτων των αυτοβιογραφουμένων, που σχεδόν καλύπτουν όλους τους επιστημονικούς, καλλιτεχνικούς και κοινωνικούς χώρους με τις ακόλουθες ειδικότητες: αρχαιολόγοι, αρχιτέκτονες, αστροφυσικοί, βαρύτονοι, βιολονίστες, βυζαντινολόγοι, γελοιογράφοι, γεωλόγοι, γλωσσολόγοι, γλύπτες, δημοσιογράφοι, διαστημικοί επιστήμονες, διευθυντές ορχήστρας, δικαστικοί, δικηγόροι, εγκληματολόγοι, εθνομουσικολόγοι, εκδότες, εκφωνητές ραδιοφωνίας, ελληνιστές, ενδυματολόγοι, ερευνητές, ζωγράφοι, ηθοποιοί, θεατρολόγοι, θέατρο σκιών, ιατροί, ιερωμένοι, ιμπρεσάριοι, ιστορικοί, ιστοριοδίφες, καθηγητές πανεπιστημίων, κεραμιστές, κιθαρίστες, κινηματογραφιστές, κοινωνιολόγοι, κριτικοί λογοτεχνίας, κριτικοί Τέχνης, λαϊκοί οργανοπαίκτες, λαογράφοι, λογοτέχνες, μαθηματικοί, μεταφραστές, μουσικολόγοι, οικονομολόγοι, παιδαγωγοί, πιανίστες, ποιητές, πολεοδόμοι, πολιτικοί, σεισμολόγοι, σεναριογράφοι, σκηνοθέτες, σκηνογράφοι, σκιτσογράφοι, σπηλαιολόγοι, στιχουργοί, στρατηγοί, συγγραφείς, συλλέκτες, συνθέτες, συνταγματολόγοι, συντηρητές αρχαιοτήτων και εικόνων, τραγουδιστές, χαράκτες, φιλέλληνες, φιλόλογοι, φιλόσοφοι, φυσικοί, φωτογράφοι, χορογράφοι, χρονογράφοι, ψυχίατροι.

Τα πρόσωπα που αυτοβιογραφούνται στην ενότητα αυτή είναι:
Ο Αρχιεπίσκοπος Αλβανίας Αναστάσιος, ο εκπαιδευτικός και συγγραφέας Λαοκράτης Βάσσης, ο ζωγράφος Βασίλης Θεοχαράκης, η συγγραφέας Ρέα Γαλανάκη, ο ποιητής Αντώνης Φωστιέρης, ο συνθέτης Γιάννης Σπανός, η συγγραφέας Μαρίνα Καραγάτση, ο ηθοποιός Νικήτας Τσακίρογλου, ο συνθέτης Χρήστος Νικολόπουλος, ο συγγραφέας Γιάννης Ξανθούλης και ο λυράρης Βασίλης Σκουλάς.

**«Αναστάσιος - Αρχιεπίσκοπος Τιράνων, Δυρραχίου και πάσης Αλβανίας» Η εκπομπή μεταδίδεται στη μνήμη του εκλιπόντος Αρχιεπισκόπου**

Ο Αρχιεπίσκοπος Τιράνων, Δυρραχίου και πάσης Αλβανίας, Αναστάσιος, μια εμβληματική μορφή της Ορθοδοξίας του σύγχρονου κόσμου, αυτοβιογραφείται στο «Μονόγραμμα».

Ο Αναστάσιος ύψωσε το ανάστημά του – ίσο – με τους κορυφαίους διανοητές και ιεράρχες του Γένους. Έδωσε υπόσταση και υπερηφάνεια στον «φτωχούλη του Θεού», τον ορθόδοξο πολίτη της Αλβανίας. Ο ιεραπόστολος των εθνών, που εισχώρησε στην αφρικανική ήπειρο, κηρύσσοντας το λόγο του Θεού, ο πανεπιστημιακός δάσκαλος, που οι μαθητές τον ακούν με θρησκευτική προσήλωση, ο υποψήφιος για το Βραβείο Νόμπελ, ο άνθρωπος που μοχθεί για τον συνάνθρωπό του, που έκανε πράξη το «αγαπάτε αλλήλους» του Χριστού, με τεράστιο έργο στο ενεργητικό του, είναι ένας ταπεινός ιερωμένος, που ζει ασκητική ζωή, απλός μέσα σε απλούς ανθρώπους.

Η μητέρα του ήταν από την Πρέβεζα, ο πατέρας του από τη Λευκάδα, ο παππούς του από την Κεφαλλονιά. Ο ίδιος μεγάλωσε στην Πρέβεζα και αργότερα στον Πειραιά. Αποφεύγει να μιλάει για την προσωπική του ζωή από ταπεινότητα, ωστόσο περιγράφει με πάθος ό,τι αφορά στους αγώνες του για την Ορθοδοξία.

Αριστούχος στο Γυμνάσιο, όλοι περίμεναν ότι θα φοιτούσε στο Πολυτεχνείο ή στη Νομική. Ωστόσο, επέλεξε τη Θεολογία. Δεν είχε σκεφτεί από μικρός ότι θα γινόταν κληρικός. Πίστευε αρχικά, ότι ως λαϊκός θα προσέφερε περισσότερα στην Εκκλησία και πιο αποδοτικά. Η επιλογή αυτή ήρθε μετά από «βάσανον» και πολλή σκέψη. Πήρε το πτυχίο του το 1952, ενώ παράλληλα είχε αρχίσει να ασχολείται πολύπλευρα με οργανώσεις της Ορθόδοξης Νεολαίας.

Χειροτονείται ιερέας το 1964 και το βράδυ της ίδιας ημέρας, αναχωρεί για την Αφρική και συγκεκριμένως για την Καμπάλα της Ουγκάντα. Εκεί έμαθε τις τοπικές διαλέκτους κι εργάστηκε σκληρά. Ίνα πληρωθεί το μεγάλο όνειρό του, το του Ιησού: «…Πορευθέντες μαθητεύσατε πάντα τα έθνη…».

Αναγκάστηκε να αποχωρήσει, όταν προσβλήθηκε από μαλάρια, επανήλθε όμως αργότερα, αναπτύσσοντας τον τομέα της εξωτερικής ιεραποστολής με τη συνεχή συμπαράσταση στα ιεραποστολικά κλιμάκια Κορέας, Ινδίας και Αφρικής.

Από τις 24 Ιουνίου 1992 είναι Αρχιεπίσκοπος Τιράνων, Δυρραχίου και πάσης Aλβανίας. Το εκκλησιαστικό έργο του Aναστάσιου κορυφώθηκε με την αποστολή αυτή, που του ανέθεσε το Οικουμενικό Πατριαρχείο για την αναστήλωση της Oρθοδόξου Aυτοκεφάλου Eκκλησίας της Aλβανίας, η οποία είχε καταρρεύσει ύστερα από μισό αιώνα διωγμών. Ο Αναστάσιος την «έχτισε» ξανά πέτρα-πέτρα. Ένα έργο τεράστιο.

Συγκροτήθηκαν πάνω από 400 ενορίες. Ίδρυσε τη Θεολογική-Ιερατική Σχολή «Aνάστασις» στο Δυρράχιο, το Εκκλησιαστικό Λύκειο «Tίμιος Σταυρός» στο Αργυρόκαστρο, καθώς και 50 Κέντρα Νεολαίας σε διάφορες πόλεις. Μόρφωσε και χειροτόνησε 145 νέους κληρικούς, ενώ φρόντισε για την έκδοση λειτουργικών και άλλων θρησκευτικών βιβλίων. Αναρίθμητα τα έργα του σ’ αυτή την Εκκλησία και οι καινοτομίες του.

Παραγωγός: Γιώργος Σγουράκης
Σκηνοθεσία: Περικλής Κ. Ασπρούλιας
Δημοσιογραφική επιμέλεια: Ιωάννα Κολοβού
Διεύθυνση φωτογραφίας: Στάθης Γκόβας
Ηχοληψία: Λάμπρος Γόβατζης
Μοντάζ: Σταμάτης Μαργέτης
Διεύθυνση παραγωγής: Στέλιος Σγουράκης

(Η εκπομπή ΠΑΡΑΣΚΗΝΙΟ δεν θα μεταδοθεί)

|  |  |
| --- | --- |
| Ενημέρωση / Ειδήσεις  | **WEBTV** **ERTflix**  |

**12:00**  |   **Ειδήσεις - Αθλητικά - Καιρός**

…..

**ΠΡΟΓΡΑΜΜΑ  ΠΕΜΠΤΗΣ  30/01/2025**

…..

|  |  |
| --- | --- |
| Ενημέρωση / Ειδήσεις  | **WEBTV** **ERTflix**  |

**15:00**  |   **Ειδήσεις - Αθλητικά - Καιρός**

|  |  |
| --- | --- |
| Ψυχαγωγία / Εκπομπή  | **WEBTV**  |

**16:00**  |   **Προσωπικά - ΕΡΤ Αρχείο  (E)**   **(Τροποποίηση προγράμματος)**

**«Αρχιεπίσκοπος Τιράνων, Δυρραχίου και Πάσης Αλβανίας, Αναστάσιος» Η εκπομπή μεταδίδεται στη μνήμη του εκλιπόντος Αρχιεπισκόπου Αναστάσιου**

Μία από τις μεγαλύτερες προσωπικότητες της εποχής μας, ο Αρχιεπίσκοπος Τιράνων, Δυρραχίου και Πάσης Αλβανίας Αναστάσιος, φιλοξενείται στην εκπομπή «Προσωπικά».
Όλοι αναγνωρίζουν τη νηφάλια και διεισδυτική ματιά του στα τεκταινόμενα, καθώς και την απλότητα στην έκφρασή του. Το κυριότερο όμως είναι ότι ο λόγος συνάδει με τα έργα του. Έχει διαδραματίσει καταλυτικό ρόλο τόσο στην ανασυγκρότηση της Ορθόδοξης Αυτοκέφαλης Εκκλησίας της Αλβανίας, όσο και στην εξομάλυνση των σχέσεων μεταξύ των δύο λαών, καθώς οι επιδέξιοι χειρισμοί του οδήγησαν σε εκτόνωση της κατάστασης σε περιόδους κρίσης. Στην εξαιρετικά σημαντική συνέντευξη, που παραχώρησε ο Αρχιεπίσκοπος, μεταξύ άλλων μιλά:

Για τις σχέσεις μεταξύ των δύο χωρών:
«Τα δύο τελευταία χρόνια οι σχέσεις έχουν χειροτερέψει. Υπάρχει μια περίεργη σιωπή, στην οποία έχουν αναδυθεί άλλες δυνάμεις που θα ήθελαν ένταση κι εδώ και στην Ελλάδα. Πρέπει να το προσέξουμε, δεν έχουμε περιθώρια για άλλους πειραματισμούς. Οι δυο λαοί πρέπει να ζήσουν μαζί, να αγωνιστούν μαζί, να προχωρήσουν προς το καλύτερο. Υπάρχουν φωνές που δεν είναι φιλικές. Και υπάρχει ένα κακό, ψάχνουμε κι ανησυχούμε για τις κορόνες που κατά καιρούς ακούγονται και δεν βλέπουμε ποια είναι η ρίζα αυτού του θέματος».

Για τα φαινόμενα ρατσισμού που τον τελευταίο καιρό έχουν γίνει πιο έντονα στη χώρα μας:
«Δεν έχει σημασία αν ένας άνθρωπος είναι λευκός ή μαύρος. Πάνω απ’ όλα είναι άνθρωπος. Πρωτίστως χρειάζεται ο σεβασμός στον άνθρωπο, ο οποίος είναι εικόνα του Θεού. Αυτό δεν σημαίνει ότι κλείνεις τα μάτια, όταν ο άλλος έχει ένα καλάσνικοφ, ούτε ότι η πολιτεία πρέπει να μείνει αδιάφορη, όταν η ελληνοαλβανική φιλία κορυφώνεται στις κοινές συμμορίες. Το κράτος έχει τεράστια ευθύνη.
Πώς επιτρέψαμε στον εαυτό μας τέτοια παρακμή;»
«Στις δύσκολες ώρες δεν υποτιμώ ποτέ τον φανατισμό, που μπορεί εύκολα σε οποιοδήποτε περιβάλλον να ανθίσει. Ούτε τη βλακεία και την ανοησία που κάποτε είναι πιο δυνατή από τη σωφροσύνη και τη σύνεση. Υπάρχει μια πολύ ενδιαφέρουσα διδακτορική διατριβή "η συμβολή των βλακών στην εξέλιξη του πολιτισμού". Προσοχή στην ανοησία και στο ψέμα…».

Για την παρουσία ορισμένων ιερέων δίπλα σε πρόσωπα που εκδηλώνουν ρατσιστικές συμπεριφορές:
«Μου δημιουργεί θλίψη κι απογοήτευση. Νομίζω ότι ο αρμόδιος επίσκοπος πρέπει να τους καλέσει και να τους πει ‘δεν είναι εκεί η θέση σας’. Ξέρετε, πάντοτε σε οποιοδήποτε σχήμα υπάρχουν άνθρωποι που δε διακρίνονται ούτε για τη νοημοσύνη, αλλά ούτε και για την ακεραιότητά τους…».

Για τις ρίζες της οικονομικής κρίσης και τη σημερινή κατάσταση στην Ελλάδα:
«Λησμονήσαμε τις δύσκολες ώρες που περάσαμε στον 20ο αιώνα κι ανησυχούμε τώρα για τις δυσκολίες που έχουμε. Δεν σκεπτόμαστε σοβαρά το παρελθόν. Τα τελευταία χρόνια υπήρξε ένα ‘σνομπάρισμα’ της ιστορίας. Αλίμονο στους λαούς που δεν έχουν μνήμη, τους πιάνει αλτσχάιμερ στην καθημερινή τους ζωή.
Πριν την οικονομική κρίση είχαμε μια κρίση αξιών, μια κρίση ηθική, κοινωνική. Πιστεύω ότι απομακρυνθήκαμε πάρα πολύ από τα ιδανικά της χριστιανικής πίστης. Τα υποτιμήσαμε, τα πολεμήσαμε. Φτάσαμε σε σημείο αντί για το σεβασμό του κάθε προσώπου, να σεβόμαστε την ελευθερία των αγορών, των απρόσωπων αυτών ομάδων, αγνώστων συμφερόντων, που επηρεάζουν την παγκόσμια οικονομία και μπορούν να συντρίψουν κράτη και λαούς...».

Για τη μάχη που έδωσε με τον καρκίνο:
«Ήταν ένα σοκ όταν το έμαθα. Είπα, ‘το τέλος που περίμενες τόσο καιρό από άλλες πλευρές, έρχεται’. Αλλά στη συνέχεια σκέφτηκα, ‘προφανώς θα έρθει το τέλος, είτε με τον έναν τρόπο ή τον άλλον. Απλώς φρόντισε όσο χρόνο έχεις μπροστά σου, να τον ζήσεις σωστά’. Συμφιλιώθηκα από την πρώτη στιγμή, διότι στις δύσκολες ώρες υπάρχει ένα καταφύγιο. Η πίστη και η εμπιστοσύνη στον Θεό είναι μια μεγάλη, ανεξάντλητη δύναμη…».

Θυμάται τα παιδικά του χρόνια, την οικογένειά του και συγκινείται, όταν μιλά για το πιο σημαντικό πρόσωπο στη ζωή του, τη μητέρα του:
«Όταν επρόκειτο να έρθω στον κόσμο, η μητέρα μου δεν έπαυε να είναι σε προσευχή και σε ελπίδα, γιατί κινδύνευε πάρα πολύ από την εγκυμοσύνη. Μάλιστα της είχαν πει ότι δεν θα μπορεί να θηλάσει το μικρό κι όπως μου έλεγε αργότερα, με θήλαζε για πολύ καιρό, γιατί ήμασταν και φτωχοί τότε, αλλά πολύ αγαπημένοι ως οικογένεια. Η μητέρα μου ήταν το πιο σημαντικό πρόσωπο στη ζωή μου. Συνήθως ο πατέρας έλειπε καιρό από το σπίτι. Έζησε πάρα πολύ, ως τα 90 της και ήταν πάντα κοντά μου. Δεν μπόρεσα να την ευχαριστήσω όσο θα ήθελα…».

Παρουσίαση: Έλενα Κατρίτση
Σκηνοθεσία: Πιέρρος Ανδρακάκος
Επιμέλεια εκπομπής: Ιωάννα Λουλούδη

(Η εκπομπή CLOSE UP δεν θα μεταδοθεί)

|  |  |
| --- | --- |
| Ψυχαγωγία / Εκπομπή  | **WEBTV** **ERTflix**  |

**17:00**  |   **#Start  (E)**  

**«Φανί Αρντάν»**
**Eπεισόδιο**: 1

…..

|  |  |
| --- | --- |
| Ενημέρωση / Ειδήσεις  | **WEBTV** **ERTflix**  |

**03:00**  |   **Ειδήσεις - Αθλητικά - Καιρός  (M)**

|  |  |
| --- | --- |
| Ψυχαγωγία / Εκπομπή  | **WEBTV**  |

**04:00**  |   **Προσωπικά - ΕΡΤ Αρχείο  (E)**   **(Τροποποίηση προγράμματος)**

**«Αρχιεπίσκοπος Τιράνων, Δυρραχίου και Πάσης Αλβανίας, Αναστάσιος» Η εκπομπή μεταδίδεται στη μνήμη του εκλιπόντος Αρχιεπισκόπου Αναστάσιου**

Μία από τις μεγαλύτερες προσωπικότητες της εποχής μας, ο Αρχιεπίσκοπος Τιράνων, Δυρραχίου και Πάσης Αλβανίας Αναστάσιος, φιλοξενείται στην εκπομπή «Προσωπικά».
Όλοι αναγνωρίζουν τη νηφάλια και διεισδυτική ματιά του στα τεκταινόμενα, καθώς και την απλότητα στην έκφρασή του. Το κυριότερο όμως είναι ότι ο λόγος συνάδει με τα έργα του. Έχει διαδραματίσει καταλυτικό ρόλο τόσο στην ανασυγκρότηση της Ορθόδοξης Αυτοκέφαλης Εκκλησίας της Αλβανίας, όσο και στην εξομάλυνση των σχέσεων μεταξύ των δύο λαών, καθώς οι επιδέξιοι χειρισμοί του οδήγησαν σε εκτόνωση της κατάστασης σε περιόδους κρίσης. Στην εξαιρετικά σημαντική συνέντευξη, που παραχώρησε ο Αρχιεπίσκοπος, μεταξύ άλλων μιλά:

Για τις σχέσεις μεταξύ των δύο χωρών:
«Τα δύο τελευταία χρόνια οι σχέσεις έχουν χειροτερέψει. Υπάρχει μια περίεργη σιωπή, στην οποία έχουν αναδυθεί άλλες δυνάμεις που θα ήθελαν ένταση κι εδώ και στην Ελλάδα. Πρέπει να το προσέξουμε, δεν έχουμε περιθώρια για άλλους πειραματισμούς. Οι δυο λαοί πρέπει να ζήσουν μαζί, να αγωνιστούν μαζί, να προχωρήσουν προς το καλύτερο. Υπάρχουν φωνές που δεν είναι φιλικές. Και υπάρχει ένα κακό, ψάχνουμε κι ανησυχούμε για τις κορόνες που κατά καιρούς ακούγονται και δεν βλέπουμε ποια είναι η ρίζα αυτού του θέματος».

Για τα φαινόμενα ρατσισμού που τον τελευταίο καιρό έχουν γίνει πιο έντονα στη χώρα μας:
«Δεν έχει σημασία αν ένας άνθρωπος είναι λευκός ή μαύρος. Πάνω απ’ όλα είναι άνθρωπος. Πρωτίστως χρειάζεται ο σεβασμός στον άνθρωπο, ο οποίος είναι εικόνα του Θεού. Αυτό δεν σημαίνει ότι κλείνεις τα μάτια, όταν ο άλλος έχει ένα καλάσνικοφ, ούτε ότι η πολιτεία πρέπει να μείνει αδιάφορη, όταν η ελληνοαλβανική φιλία κορυφώνεται στις κοινές συμμορίες. Το κράτος έχει τεράστια ευθύνη.
Πώς επιτρέψαμε στον εαυτό μας τέτοια παρακμή;»
«Στις δύσκολες ώρες δεν υποτιμώ ποτέ τον φανατισμό, που μπορεί εύκολα σε οποιοδήποτε περιβάλλον να ανθίσει. Ούτε τη βλακεία και την ανοησία που κάποτε είναι πιο δυνατή από τη σωφροσύνη και τη σύνεση. Υπάρχει μια πολύ ενδιαφέρουσα διδακτορική διατριβή "η συμβολή των βλακών στην εξέλιξη του πολιτισμού". Προσοχή στην ανοησία και στο ψέμα…».

Για την παρουσία ορισμένων ιερέων δίπλα σε πρόσωπα που εκδηλώνουν ρατσιστικές συμπεριφορές:
«Μου δημιουργεί θλίψη κι απογοήτευση. Νομίζω ότι ο αρμόδιος επίσκοπος πρέπει να τους καλέσει και να τους πει ‘δεν είναι εκεί η θέση σας’. Ξέρετε, πάντοτε σε οποιοδήποτε σχήμα υπάρχουν άνθρωποι που δε διακρίνονται ούτε για τη νοημοσύνη, αλλά ούτε και για την ακεραιότητά τους…».

Για τις ρίζες της οικονομικής κρίσης και τη σημερινή κατάσταση στην Ελλάδα:
«Λησμονήσαμε τις δύσκολες ώρες που περάσαμε στον 20ο αιώνα κι ανησυχούμε τώρα για τις δυσκολίες που έχουμε. Δεν σκεπτόμαστε σοβαρά το παρελθόν. Τα τελευταία χρόνια υπήρξε ένα ‘σνομπάρισμα’ της ιστορίας. Αλίμονο στους λαούς που δεν έχουν μνήμη, τους πιάνει αλτσχάιμερ στην καθημερινή τους ζωή.
Πριν την οικονομική κρίση είχαμε μια κρίση αξιών, μια κρίση ηθική, κοινωνική. Πιστεύω ότι απομακρυνθήκαμε πάρα πολύ από τα ιδανικά της χριστιανικής πίστης. Τα υποτιμήσαμε, τα πολεμήσαμε. Φτάσαμε σε σημείο αντί για το σεβασμό του κάθε προσώπου, να σεβόμαστε την ελευθερία των αγορών, των απρόσωπων αυτών ομάδων, αγνώστων συμφερόντων, που επηρεάζουν την παγκόσμια οικονομία και μπορούν να συντρίψουν κράτη και λαούς...».

Για τη μάχη που έδωσε με τον καρκίνο:
«Ήταν ένα σοκ όταν το έμαθα. Είπα, ‘το τέλος που περίμενες τόσο καιρό από άλλες πλευρές, έρχεται’. Αλλά στη συνέχεια σκέφτηκα, ‘προφανώς θα έρθει το τέλος, είτε με τον έναν τρόπο ή τον άλλον. Απλώς φρόντισε όσο χρόνο έχεις μπροστά σου, να τον ζήσεις σωστά’. Συμφιλιώθηκα από την πρώτη στιγμή, διότι στις δύσκολες ώρες υπάρχει ένα καταφύγιο. Η πίστη και η εμπιστοσύνη στον Θεό είναι μια μεγάλη, ανεξάντλητη δύναμη…».

Θυμάται τα παιδικά του χρόνια, την οικογένειά του και συγκινείται, όταν μιλά για το πιο σημαντικό πρόσωπο στη ζωή του, τη μητέρα του:
«Όταν επρόκειτο να έρθω στον κόσμο, η μητέρα μου δεν έπαυε να είναι σε προσευχή και σε ελπίδα, γιατί κινδύνευε πάρα πολύ από την εγκυμοσύνη. Μάλιστα της είχαν πει ότι δεν θα μπορεί να θηλάσει το μικρό κι όπως μου έλεγε αργότερα, με θήλαζε για πολύ καιρό, γιατί ήμασταν και φτωχοί τότε, αλλά πολύ αγαπημένοι ως οικογένεια. Η μητέρα μου ήταν το πιο σημαντικό πρόσωπο στη ζωή μου. Συνήθως ο πατέρας έλειπε καιρό από το σπίτι. Έζησε πάρα πολύ, ως τα 90 της και ήταν πάντα κοντά μου. Δεν μπόρεσα να την ευχαριστήσω όσο θα ήθελα…».

Παρουσίαση: Έλενα Κατρίτση
Σκηνοθεσία: Πιέρρος Ανδρακάκος
Επιμέλεια εκπομπής: Ιωάννα Λουλούδη

(Η εκπομπή CLOSE UP δεν θα μεταδοθεί)

|  |  |
| --- | --- |
| Ντοκιμαντέρ / Παράδοση  | **WEBTV** **ERTflix**  |

**04:55**  |   **45 Μάστοροι, 60 Μαθητάδες  (E)**  

**«Παραδοσιακές καμπάνες στην Παραμυθιά» [Με αγγλικούς υπότιτλους]**
**Eπεισόδιο**: 4

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**